נמרוד אלוני (קצין)

נמרוד אלוני (נולד ב-12 ביולי 1973) הוא קצין בצה"ל בדרגת אלוף, המשמש מפקד מפקדת העומק והמכללות הצבאיות. קודם לכן שימש מפקד אוגדת עזה, ראש חטיבת ההדרכה בזרוע היבשה וראש מטה מפקדת העומק, קצין חי"ר וצנחנים ראשי ומפקד חטיבת הצנחנים. אלוני נולד בעין כרם שבירושלים. בהמשך עבר עם משפחתו לפתחת רפיח, אך לאחר פינוי סיני עבר וגדל במושב ניר משה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור ל"ז. התגייס לצה"ל בנובמבר 1991, התנדב לצנחנים ושובץ בפלנ"ט צנחנים. עבר מסלול הכשרה כלוחם וקורס מ"כים חי"ר. שימש כקשר של מפקד הפלוגה, הרצי הלוי. לאחר קורס קציני חי"ר מונה למפקד צוות בפלנ"ט צנחנים. לאחר מכן מונה למפקד פלוגה בגדוד 101, בשנת 1997 הוביל כוח מהפלוגה במארב לחוליית מחבלים מחזבאללה בגזרה המזרחית והרגם. בהמשך שימש כמפקד פלנ"ט צנחנים בין השנים 1998–1999, ופיקד עליה בלחימה בדרום לבנון. לאחר לימודים מונה למפקד פלס"ר צנחנים בין השנים 2001–2002, והוביל אותה במבצעים רבים כנגד הטרור הפלסטיני באינתיפאדה השנייה. בפברואר 2002 פיקד על היחידה במבצע זמן תגובה ובמבצע מסע בצבעים, במחנה הפליטים בלאטה. חודש לאחר מכן פיקד על היחידה בקרב שכם, במהלך מבצע חומת מגן. על פעולותיה במבצע, זכתה הסיירת לצל"ש יחידתי. על הגבורה שגילה בעת שהרג מחבל מטווח קצר, הוענק לו צל"ש אלוף ממפקד פיקוד המרכז, יצחק איתן. בשנת 2005 הועלה לדרגת סא"ל ומונה למפקד גדס"ר צנחנים, ופיקד עליו בין היתר במהלך מלחמת לבנון השנייה. הוא הוביל את הגדוד בקרב מארון א-ראס, קרב בינת ג'בייל ובקרבות נוספים, בהם נהרגו שניים מלוחמי הגדוד. את תפקידו סיים בשנת 2007. בהמשך שימש כמפקד צוות במכללה לפיקוד טקטי בין השנים 2007–2008. לאחר מכן מונה למפקד יחידת מגלן, ושימש בתפקיד בין השנים 2008–2010. ב-1 בספטמבר 2010 הועלה לדרגת אל"ם ומונה למפקד חטיבת שומרון, ופיקד עליה עד 17 במאי 2012. במהלך שירותו בתפקיד אירע הפיגוע באיתמר בו נרצחו חמישה מבני משפחת פוגל. לאחר הרצח פיקד על מבצע נרחב לתפיסת הרוצחים. בסיום תפקידו אמר על האירוע: "נכשלתי באיתמר ובכישלוני נרצחו באכזריות בני משפחת פוגל, אין מילים לתאר את העצב והתסכול שחשתי בליל השבת, יזמנו מבצע שכמותו לא היה אחרי פיגוע כזה, החלטנו לא להשאיר אבן הפוכה בכפר עוורתא". לאחר תקופת לימודים, מונה ביוני 2013 למפקד עוצבת חצי האש, ובמקביל מונה בשנת 2014 למפקד בא"פ לכיש, את תפקידיו אלו סיים ביולי 2015. ב-1 ביולי 2015 מונה למפקד חטיבת הצנחנים. במהלך השנה השנייה לתפקידו, הוביל בחטיבה שינוי תפיסתי ומבני בשם "קוברה", כדי לייעל את מיצוי הכוח. השינוי כלל הקטנת סד"כ של הפלוגות והמחלקות והפיכתן לפלגות וצוותים, ובנוסף במקום הרתק הגדודי שאינו רלוונטי בשטח בנוי, התווסף לכל פלגה, "צוות נשק" המתנייד איתה, ומצויד במקל"רון, מאגים, קלעים וצמד צלפים, לצורך רתק פלוגתי. הקטנת הכוח הפלוגתי והמחלקתי, הביאה לכך שברמה הגדודית ישנם יותר פלגות וצוותים, היכולים לתת מענה מבצעי במקביל ביותר מטרות, תוך התקדמות מהירה בשטח והשתתפות במספר גדול יותר של קרבות טקטיים. בינואר 2017 פיקד על החטיבה בפשיטה חטיבתית מוסקת ורכובה על שבעה כפרים בגזרת רמאללה. בסיום תפקידו ב-16 באוגוסט 2017 הועלה לדרגת תא"ל. בשנת 2017 מונה לראש חטיבת ההדרכה בזרוע היבשה ולראש מטה מפקדת העומק. ב-13 בספטמבר 2018 מונה בנוסף לקצין חי"ר וצנחנים ראשי, ושימש בתפקיד זה עד 16 בספטמבר 2019. בתפקידיו כראש חטיבת ההדרכה וכראש מטה מפקדת העומק שירת עד שנת 2020. ב-2 באוגוסט 2020 מונה למפקד אוגדת עזה, ושימש בתפקיד בין היתר במבצע שומר החומות ובמבצע עלות השחר. בתפקיד זה שירת עד 15 באוגוסט 2022. ב-7 ביולי 2021, הרמטכ"ל, אביב כוכבי, נזף בו פיקודית, בעקבות מותו של מלש"ב שנהרג ב-11 באפריל 2019 כתוצאה מפגיעת אוטובוס במהלך גיבוש לחטיבת הצנחנים, שהיה תחת אחריותו הפיקודית במסגרת תפקידו כקצין חי"ר וצנחנים ראשי. ב-1 ביוני 2023 הועלה לדרגת אלוף. ב-4 ביולי נכנס לתפקידו כמפקד מפקדת העומק וב-16 ביולי נכנס לתפקידו כמפקד המכללות הצבאיות. נשוי למירב ואב לארבע בנות. בעל תואר ראשון במשפטים ובממשל מהמרכז הבינתחומי הרצליה, תואר שני בלימודי צבא וביטחון לאומי מהאוניברסיטה העברית בירושלים, ותואר שני נוסף באסטרטגיה וניהול משאבים לאומיים מהאוניברסיטה לביטחון לאומי בארצות הברית. בוגר תוכנית המנהיגות הבכירה של קרן וקסנר. מתגורר בקיבוץ גונן. עפר שלח ויואב לימור, שבויים בלבנון, הוצאת ידיעות אחרונות, 2007, עמוד 164 עמוס הראל ואבי יששכרוף, קורי עכביש, הוצאת ידיעות אחרונות, 2008, עמודים 242–243 מדיה וקבצים בנושא נמרוד אלוני בוויקישיתוף צל"ש אלוף לרס"ן נמרוד אלוני, באתר הגבורה עמיר רפפורט, הלילה בו נשלפו הסכינים, באתר nrg‏, 16 באוקטובר 2007 אמיר בוחבוט‏, כאב הראש של גזרת שומרון: ילדים שמיידים אבנים, באתר וואלה, 13 בינואר 2012 אמיר בוחבוט‏, עשור לחומת מגן: "הטרור חי בתחושה ששכם לא תיפול", באתר וואלה, 31 במרץ 2012 פלורית שויחט, שומרון ירוק, באתר צה"ל (דרך ארכיון האינטרנט), 10 במאי 2012 מתן חצרוני, ‏"נכשלתי, בני משפחת פוגל נרצחו", באתר ‏מאקו‏, 17 במאי 2012 פלורית שויחט, אל"ם יואב ירום מונה למפקד חטיבת שומרון, באתר צה"ל (דרך ארכיון האינטרנט), 17 במאי 2012 יהושע בריינר‏, מח"ט שומרון היוצא: "רצח משפחת פוגל - כשלון שלי", באתר וואלה, 17 במאי 2012 איתמר פליישמן, משפחת פוגל: אין לנו דבר נגד המח"ט שהודה בכישלון, באתר ynet, 18 במאי 2012 פלורית שויחט, השיבה לשכם: המפקדים שלחמו בשכם ב"חומת מגן" חוזרים לשדה הקרב, באתר צה"ל (דרך ארכיון האינטרנט), 28 ביוני 2012 אמיר בוחבוט‏, מה מטריד את מח"ט הצנחנים הבא?, באתר וואלה, 19 בפברואר 2015 יוחאי עופר, מקור ראשון, "אנחנו אליטה גאה": מח"ט הצנחנים שובר שתיקה, באתר nrg‏, 28 באפריל 2016 עודד שלום, "כשדיווחו בקשר שמדובר באסף זה היה כמו אגרוף בבטן", באתר "ידיעות אחרונות", 27 באפריל 2017 אל״ם נמרוד אלוני - מלחמת לבנון השנייה, סרטון באתר יוטיוב יואב לימור, "עשינו שינוי תפיסתי ומבני כדי לנצח ביותר קרבות", באתר ישראל היום, 10 באוגוסט 2017 מפרי עטו מובילים ונחושים: אחריי, לצנחנים, באתר ישראל היום, 23 ביולי 2015 מבצע "שומר החומות" ומבצע "עלות השחר" כרצף אסטרטגי אחד, מרכז דדו, 24 בנובמבר 2022 נמרוד אלוני, באתר "בהשקט ובבטחה" חן קוטס, המח"טיות, ידיעות אחרונות מוסף חג, ראש השנה תשע"ו, 13 בספטמבר 2015, עמוד 4, כפי שהועלה באתר פרש אריאלה רינגל־הופמן, "נא להכיר: האנשים שיובילו את צה"ל ביובל ה־75 למדינה", ידיעות אחרונות המוסף לחג, 24 באפריל 1998, עמוד 18, "אלוני נולד בעין־כרם שבירושלים, גדל בניר משה ולמד בריאלי בחיפה, במסגרת הפנימיה הצבאית. בנובמבר 1991 התגייס ל"עורב," יחידת הנ"ט של הצנחנים. "בלי להיכנס לוויכוח מה יותר טוב" – "עורב," כמובן, הוא מבהיר" נמרוד אלוני, "רוח המפקד", בתוך אל מול הלבנון, הוצאת חיל החינוך והנוער, 2021, עמ' 106–109 אריאלה רינגל־הופמן, "נא להכיר: האנשים שיובילו את צה"ל ביובל ה־75 למדינה", ידיעות אחרונות המוסף לחג, 24 באפריל 1998, עמוד 19, "את קורס הקצינים גמר בהצטיינות, וישב אחר־כך במוצב ריחן, בתקופה שבה הוצמד לו הכינוי "מוצב המוות." יצא לקורס מ"פים, קיבל פלוגה, עשה תפקיד מטה, ולפני חודש, במרץ, חזר ל"עורב" כמ"פ" הקמת היחס"ר - 2002, אתר "עורב צנחנים חן קוטס-בר ועמרי אסנהיים, מבצע חיסול, מעריב מוסף סופשבוע, 3 ביוני 2005, כפי שהועלה באתר "פרש" רס"ן נמרוד אלוני, באתר הגבורה, מתוך אתר הגבורה אמיר ברעם וגל פרל פינקל, רף פצ"ן – לחשל את החרב, כתב העת "בין המערכות" באתר צה"ל, 20 ביולי 2021 גל הירש, סיפור מלחמה סיפור אהבה, הוצאת ידיעות אחרונות, 2009, עמודים 273-272 משה גבעתי, שני גדודים, אמת אחת ?, מערכות, גיליון 440, דצמבר 2011 אור הלר, מח"ט שומרון: המוטיבציה בקרב ארגוני הטרור לא ירדה מהפרק, באתר nana10‏, 17 באפריל 2011 מתן חצרוני, ‏"נכשלתי, בני משפחת פוגל נרצחו", באתר ‏מאקו‏, 17 במאי 2012 אדום מטאלי, במחנה, 21 בנובמבר 2013 הרמטכ"ל באימון עם המילואימניקים - תמונות, באתר ערוץ 7, 13 בנובמבר 2014 מפקד חדש לחטיבת הצנחנים: אל"ם נמרוד אלוני, באתר צה"ל (דרך ארכיון האינטרנט), 1 ביולי 2015 יואב לימור, "עשינו שינוי תפיסתי ומבני כדי לנצח ביותר קרבות", באתר ישראל היום, 10 באוגוסט 2017 גל פרל פינקל, ‏כוחה של שלשלת נמדד על פי החוליה החלשה, באתר דבר העובדים בארץ ישראל, 24 באוגוסט 2017 ניר דבורי, ‏המבצע הלילי של הצנחנים ברמאללה, באתר ‏מאקו‏, 25 בינואר 2017 מפקד חדש לעוצבת 'שועלי האש' (אוגדת עזה), באתר צה"ל, 15 באוגוסט 2021 סיכום ועדת החקירה בנושא אירוע מותו של רון עובד ז"ל, באתר צה"ל, 7 ביולי 2021 דרגות אלוף הוענקו לאלוף נמרוד אלוני ואלוף דוד זיני, באתר צה"ל, 1 ביוני 2023 מפקד המכללות הצבאיות ומפקדת העומק, אלוף איתי וירוב, סיים את תפקידו, באתר צה"ל, 16 ביולי 2023